burgasdotpro/wikipedia huggingface dataset:
Tommy Thayer

Tommy C. Thayer (* 19. november 1960, Los Angeles) je sólový gitarista, ktorý sa stal známy po tom ako v roku 2002 na koncertoch skupiny Kiss v maske Spacemana nahradil Ace Frehleya. 
Životopis.
Potom, ako hral na gitaru v niekoľkých rockových skupinách, Thayer založil kapelu ktorá od konca roku 1981 vystupovala pod názvom "Black 'n Blue". Spolu s St. Jamesom, ktorý s ním hrával na bicie vystupovali aj v kapele "Cold Gin", ktorá napodobňovala skupinu Kiss. St. James vystupoval v maske Petra Crissa a Thayer bol v úlohe Ace Frehleya. Túto kapelu poznali aj členovia originálnej skupiny Kiss, ktorí si ju raz pozvali hrať na narodeninovú oslavu Paula Stanleya. Po tejto udalosti ponúkol Gene Simmons Thayerovi prácu asistenta. Thayer sa počas turné "Kiss Conventions" staral o servis kapely, niekedy im varil kávu, no maľoval aj dom Paula Stanleya, či dokonca čistil odkvapy na dome Gene Simmonsa.
V roku 2002 po odchode Ace Frehleya sa členovia skupiny rozhodli, že Thayer ho nahradí v identickej v maske a vystupovaní v úlohe „Spacemana“. Prvý koncert na ktorom so skupinou Kiss Thayer hral bol na Jamajke v marci roku 2002. Nasledujúci mesiac vystúpil v tejto istej maske počas osláv 50. výročia šou American Bandstand Dick Clark. Odvtedy Thayer hral s kapelou Kiss v programe " show" v Melbourne (Austrália), na mini tour v Japonsku, na turné s kapelou Aerosmith, na "Rock The Nation World Tour", a na niekoľkých ďalších akciách. Hral na sólovú gitaru aj na severoamerickom turné "Alive/35", ktoré začalo 25. septembra 2009 v Cobo Centre v Detroite. Thayer spolupracoval na výrobe viacerých videí a CD skupiny Kiss vrátane DVD "Kiss Symphony: Alive IV", druhého vydania DVD "KissOlogy" a nahrávky hlavnej témy soundtracku filmu "Detroit Rock City".
V roku 2005 bol Thayer v meste Forest Grove, Oregon zvolený do dozornej rady Pacifickej University.
Masahiko Kimura

Masahiko Kimura (* 10. september 1917 - † 18. apríl 1993) bol japonský džudista, ktorý je všeobecne považovaný za jedného z najväčších džudistov všetkých dôb.
Anamur

Anamur je mesto v južnom Turecku. Je taktiež najjužnejším bodom pevninského Turecka, ktorý susedí s Iránom. Hranice na juhu však v meste Anamur tvorí Stredozemné more. Je výnimočné svojou polohou, ktorá ako najteplejšiemu miestu v Turecku dovoľuje naplno rozvíjať pestovanie tropického ovocia a jeho vývoz. Anamur rekordérom vo vývoze a pestovaní jahôd, banánov a iných plodov tropického pásma. Nie je tu veľmi rozšírený turistický ruch, aj keď známe letovisko Alanya je vzdialené len 3 až 4 hodiny cesty na západ. Zahraniční turisti tu majú svoje obydlia a letné domy. Doprava je odkázaná na cestnú a lodnú.
Anamurium.
Staroveké mesto, ktoré leží vo svahu kopca je dnes historickou pamiatkou na rímsku kolonizáciu tejto oblasti, keď ešte nepatrila Turecku. Tvorí ho viacero starovekých budov a komplex pozostávajúci z kúpeľov, divadla, a malej promenády vedúcej k moru, vyzdobenej mozaikami. Množstvo z nich je ponechaných napospas času.
Mamure.
Stredoveká križiacka pevnosť poskytuje pohľad na stavbu takýchto budov a ich výzor. Zachovalá, len na malých miestach poškodená hradba plnila účel ochrannej stavby, pozoruhodné sú najmä hrubé múry s prechodmi, schodišťami, chodbami a dodnes stojacimi vežami. Súčasťou Mamure je aj mešita, ktorú tu postavili arabskí dobyvatelia ešte v 12. storočí.
Zoltán Jakuš

Generálmajor Ing. Zoltán Jakuš (* 29. október, 1922, Sušany – † 11. jún 2005, Prešov) bol slovenský generál. V roku 1973 v Česko-slovenskej ľudovej armáde zastával funkciu náčelník inšpekcie ministra národnej obrany. 
Život.
V rokoch 1935 až 1939 navštevoval v Rimavskej Sobote gymnázium, ktoré pre vojnu ukončil až v roku 1944. Potom krátko pôsobil ako učiteľ. V roku 1945 sa prihlásil v Poprade do česko-slovenskej armády. Tu absolvoval Školu dôstojníkov v zálohe a potom bol premiestnený do Košíc a neskoršie do Galanty. Zúčastnil sa vojenských akcií proti benderovcom. Následne odišiel do civilu.
V roku 1951 bol v rámci tzv. straníckeho náboru povolaný za dôstojníka z povolania do Malaciek. Absolvoval Vyššiu školu dôstojníkov pechoty v Bruntáli. Po jej absolvovaní prevzal v roku 1956 velenie pluku. Ďalšie vzdelanie získal v kurzoch na Vojenskej akadémii K. Gottwalda v Prahe a na Vojenskej akadémii A. Zápotockého v Brne. Potom bol premiestnený do Košíc, kde v roku 1967 prevzal funkciu zástupcu veliteľa 18. motostreleckej divízie. Divízia bola po premiestnení veliteľstva do Prešova premenovaná na 14. tankovú divíziu, ktorej veliteľom sa stal v roku 1967. Počas výkonu tejto funkcie bol prezidentom ČSSR 1. mája 1971 vymenovaný do prvej generálskej hodnosti generálmajor.
V roku 1972 bol premiestnený na výkon funkcie v Generálnom štábe Česko-slovenskej ľudovej armády v Prahe. Vojenskú kariéru ukončil 31. decembra 1983.
Ovládal maďarský jazyk. Zomrel 11. júna 2005 v Prešove.
Ocenenia.
Za službu vlasti, Za zásluhy o obranu, Rad červenej hviezdy a ďalšie.
Amfiteáter (obytný komplex)

Amfiteáter je rezidenčný komplex v Žiline, v štvrti Bôrik. Komplex navrhol architekt Amir Mann. 
Tvoria ho dve 8-poschodové a jedna 25-podlažná budova, ktorá je najvyššou budovou v meste a je jednou z najvyšších obytných budov na Slovensku s výškou 77,8 metra. 
Najvyššia obytná budova na Slovensku je Eurovea Tower.
Komplex dostal svoje meno po bývalom letnom kine s rovnomenným názvom, ktoré sa nachádzalo na rovnakom mieste. Jeho súčasťou je 198 bytov od 2-izbových až po 5-izbové mezonety (obytné plochy od 53 do 224 m²). Celý objekt je strážený, vrátane podzemného parkoviska a je vybavený viacerými službami pre obvyvateľov.
Výstavba komplexu vyvolala protesty miestnych obyvateľov, najmä pre jej mohutnosť v porovnaní s okolitou nízkou, rodinnou zástavbou. Zaujímavosťou budovy je, že na hranách má osvetľovacie diódy, ktoré večer svietia a vytvárajú svetelný rám budovy.
Táto stavba bola dokončená v roku 2010, ale neprebehla ešte kolaudácia.
Zoznam Tizianových diel

Zoznam Tizianových diel je súborom výtvarných prác talianskeho renesančného maliara Tiziana (1477/1490 - 1576), významného predstaviteľa benátskej maliarskej školy. Počas svojho dlhého a mimoriadne plodného života obohatil európske umenie vynikajúcimi náboženskými, mytologickými a portrétnymi dielami.
Europalace

Europalace je polyfunkčná budova, tiež komerčne ponúkajúca rezidentné bytové bývanie. V dobe dokončenia šlo o druhú najvyššiu budovu v Žiline. Nachádza sa na sídlisku Vlčince, na ulici Vysokoškolákov, z opačnej strany je Obchodná ulica.
V dolnej časti budovy sú obchodné priestory, v ktorých dnes sídli Klientské centrum Ministerstva vnútra SR. Veža je využívaná ako obytný súbor. Budova poskytne 128 bytov vyššieho štandardu luxusných bytov 3 podlažia podzemných parkovacích miest . Časť parkovania slúži štátnemu klientskému centru.
Konštrukcia.
Stavbu realizovala developerská spoločnosť SSIM na základe projektu architekta Michala Diviša. Budova sa skladá z troch blokov, blok A (veža), blok B a polyfunkčný blok C. 
Statické zaistenie prečnievajúcej architektúry stavby na jej priečelí zabezpečujú konštrukčné stĺpy. 
Konštrukčný systém budovy je doskový, má 22 poschodí a výšku 72 metrov. 
Výkopové práce na budove začali v marci 2007 a mala byť pôvodne dokončená už v roku 2009, následný rok 2010 bola skolaudovaná.
Kritika.
Vežiak Europalace na Vlčincoch je porovnávaný s vežiakom Amfiteáter na Bôriku. Niektorí tvrdia, že jej 22 poschodí je menej výrazných na sídlisku so socialisckou bytovou zástavbou, typicky bytovými domami s 11 poschodiami. Druhý vežiak čnie medzi domovou zástavbou oveľa výraznejšie.
Otáznou bola ak dostavba Europalace II. Táto časť mala obsahovať iba komerčné priestory bez bytov, teda prístavba obchodného centra k existujúcej budove.
Niektorí rovnako upozořnujú na nepredajnosť bytových jednotiek a len čnejúci vežiak tmavých neobsadených poschodí.
Europa Business Center

 
Europa Business Center je najvyššia budova v Banskej Bystrici. Má 22 nadzemných podlaží a výšku 87 metrov. Budova má rozlohu . Výstavba prebiehala v období júl 2006 až máj 2008. Europa Business Centre so spojeným Europa Shopping Center vyhrali v roku 2009 súťaž Stavba roka. Mária Brichtová, prezidentka Združenia pre rozvoj slovenskej architektúry a stavebníctva - ABF Slovakia o stavbe povedala: "Vyhralo skutočne nádherné dielo. Konštrukčne odvážne, citlivo riešené, decentne farebné. Krásna a moderná dominanta mesta na Hrone." Na jeseň 2012 bola budova predaná nemenovanej, ale údajne slovenskej spoločnosti.
V máji 2016 bola najväčším nájomcom telekomunikačná spoločnosť O2.
Alexandr Alexandrovič Karelin

Alexandr Alexandrovič Karelin (; * 19. september 1967, Novosibirsk, RSFSR, dnes Rusko) je bývalý sovietsky a neskôr ruský zápasník v gréckorímskom štýle.
Je trojnásobný zlatý medailista z olympijských hier (1988, 1992 a 1996), strieborný medailista z olympijských hier 2000, deväťnásobný majster sveta (1989 — 1991, 1993 — 1995, 1997 — 1999), dvanásťnásobný majster Európy (1987 — 1991, 1993 — 1996, 1998 — 2000) a trinásťnásobný majster Sovietskeho zväzu, SNŠ a Ruska (1988 — 2000). Je považovaný za najlepšieho zápasníka v gréckorímskom štýle všetkých čias.
Je nositeľom najvyššieho ruského štátneho vyznamenania „Hrdina Ruskej federácie“.
Eaglais Fheichein

Eaglais Fheichein (škótska gaelčina: "Eaglais Fheichein"; anglicky: "Ecclefechan") je malá dedina v správnej oblasti Dumfries and Galloway.
Eaglais Fheichein je rodiskom slávneho škótskeho filozofa a historika Thomasa Carlylea. Thomas Carlyle zomrel v Londýne, ale bol pochovaný vo svojej rodnej dedine.
Podľa sčítania obyvateľov v roku 2001 dedina má 746 obyvateľov. Leží na rieke Mein Water, ktorá ústi do rieky Annan.
Bôrik (Žilina)

Bôrik je mestská časť Žiliny. V súčasnosti má mestská časť 3 519 obyvateľov (stav k 30.6.2023).
Mestská časť Bôrik je zložená predovšetkým z rodinných domov, radovej výstavby a nachádza sa tu veľký mestský park. Dominantou Bôrika je výšková budova Amfiteáter. Mestskou časťou preteká malý znečistený kanál, ktorým je potok Všivák. Táto mestská časť sa nachádza medzi mestským časťami Vlčince a Hliny.
Vznik názvu mestskej časti Bôrik.
Názov mestskej časti je odvodený od názvu kopca Bôrik, na ktorom mestská časť vznikla.
Vladimír Mitro

JUDr. Vladimír Mitro je bývalý riaditeľ Slovenskej informačnej služby v rokoch 1993 – 1995 a 1998 – 2003. V súčasnosti pôsobí ako advokát.
Život.
Strednú školu vo Vranove nad Topľou navštevoval v rokoch 1965 až 1968. Následne absolvoval vojenskú prezenčnú službu. V rokoch 1971-1976 študoval na Právnickej fakulte Univerzity P.J. Šafárika v Košiciach. Potom pracoval ako policajný vyšetrovateľ. Od roku 1987 pracoval ako konzultant, neskôr ako riaditeľ kancelárie ministra vnútra, riaditeľ Sekcie vyšetrovania a neskôr i vedúci úradu Ministerstva vnútra. V roku 1993 bol menovaný do funkcie riaditeľa novovznikajúcej SIS. V roku 1995 z funkcie odstúpil pre politický tlak zo strany Vladimíra Mečiara, ktorý od neho požadoval sledovanie nepohodlných novinárov. Jeho nástupcom sa stal Ivan Lexa, pod ktorého vedením bola bezpečnostná služba zapletená do viacerých podozrivých akcií a káuz. V roku 1998 bol opäť menovaný do funkcie riaditeľa SIS, kde sa významnou mierou podieľal na výmene riadiacich kádrov. Mitro odstúpil z funkcie v roku 2003 po viacerých obvineniach zo zlyhania ako aj z nelegálneho odpočúvania. Následne pôsobil ako súkromný podnikateľ.
Godspeed on the Devil’s Thunder

Godspeed On The Devil's Thunder (Šťastnú cestu na diablovom hrome) je deviaty štúdiový album od anglickej, goth-black metalovej kapely Cradle of Filth. Vydaný bol 27.10.2008 cez Roadrunner Records. 
Koncepčný album je založený na celoživotnom príbehu Gillesa de Raisa, francúzskeho šľachtica, vojaka a jedného času aj spolubojovníka Johanky z Arku, ale aj masového vraha, sexuálneho devianta a satanistu.
Album sa umiestnil na 48. priečke v rebríčku Billboard Top 200 Chart.
Nahrávanie a produkcia.
Album bol produkovaný gitaristom z kapely Sabbat, Andym Sneapom, ktorý tiež pracoval na mixovaní predošlého albumu "Thornography".
Prvú oficiálnu správu o albume oznámil gitarista Paul Allender: „Máme nahraté štyri nové skladby, ktoré sú oveľa rýchlejšie ako na Thornography.“ Vokalista opísal album ako najextrémnejší, najdramatickejší a najviac poburujúci album ich kariéry. 
Propagácia.
Pieseň „Tragic Kingdom“ bola dostupná na voľné stiahnutie cez Roadrunner Records uz 27. augusta 2008. Pieseň „Honey And Sulphur“ bol prvý singel k tomuto albumu a dal sa kúpiť cez iTunes Store. Video k tejto skladbe bolo nahrávané v Chislehurstských jaskyniach v Kente.
Anály jarí a jesení

Anály jarí a jesení (iné názvy: Čchun-čchiou, Jarné a jesenné anály, Letopisy jarí a jesení, Letopisy jari a jesene, Jarné a jesenné letopisy, Kronika od jari do jesene, Kronika jarí a jesení, Kronika jari a jesene, Jar a jeseň, Jari a jesene, Od jari do jesene; , - doslova: „letopisy“ alebo viac doslova „jar-jeseň“) je jedna z piatich klasických kníh čínskej literatúry, ktorých autorstvo sa pripisuje Konfuciovi. 
Čínske slová čchun-čchiou znamenajú doslova jar-jeseň a v starovekej čínštine boli metonymiou pre roky, názov knihy sa preto prekladá ako anály alebo letopisy. Dielo obsahuje stručné zápisy o vybraných udalostiach z rokov 722481 pred Kr., t. j. z obdobia vlády dvanástich kniežat štátu Lu, v ktorom anály vznikli. Z diela Meng-c’a a Mo Tiho je známe, že podobné anály sa viedli aj v iných čínskych štátoch, tie sa však nedochovali. Časový rámec záznamov sa niekedy používa ako datovanie obdobia jari a jesene, ktorému prepožičal svoje meno.
Hoci sa autorstvo tradične pripisuje Konfuciovi, pravdepodobné je, že boli spísané viacerými kronikármi zo štátu Lu. Jednotlivé zápisy sú stručné, neosobné a stereotypné. Témy sa obmedzujú na udalosti dôležité pre štát, ako smrť vládcov, nástup na trón, vojny, živelné pohromy alebo stretnutia vládcov. Moderné rozbory astronomických udalostí ukazujú, že zápisy sú pomerne presné.
Feng Jou-lan: „Tradične sa predpokladalo, že Konfucius zostavil Anály jarí a jesení, aby uviedol svoju snahu o nápravu mien do skutočného použitia.“
Komentáre.
Keďže je text diela veľmi stručný, boli k nemu pridané viaceré komentáre. Komentáre k Análom tvoria veľkú časť konfuciánskej mravoučnej tradície. Kniha Chanov vymenúva päť komentárov:
Z týchto piatich komentárov sa zachovali len posledné tri. Komentáre Kung-jang čuan a Ku-liang čuan sú tradične spájané s Konfuciovým žiakom C´-siaom. Najobšírnejším komentárom je Cuo Čuan, ktorého autorom je Cuo Čiou-ming.
Holiday Inn (Žilina)

Holiday Inn je hotel postavený v Žiline v roku 2007. Patrí do siete hotelov Holiday Inn. Jeho výška je 47 metrov. 
Hotel je umiestnený neďaleko historického centra mesta Žilina, v pešej dostupnosti od železničnej a autobusovej stanice. V bezprostrednej blízkosti hotela je zimný a aj futbalový štadión. Hotel Holiday Inn má veľkú kongresovú sálu a luxusne vybavené apartmány. Na najvyššom podlaží hotela je menší bazén služiaci hosťom hotela.
The Cube

The Cube je obytná budova v Žiline, na sídlisku Vlčince. Stojí v tesnej blízkosti výškovej stavby Europalace. The Cube sa začala stavať vo februári 2007 a bola dokončená v januári 2010. 
The Cube má 13 podlaží a jej výška je 39 metrov. V minulosti sa byty v The Cube se iba prenajímali, neskôr však bolo možné ich odkúpiť. Nájomníkom a majiteľom bytov slúži podzemné a nadzemné parkovisko parkovisko. 
V prízemnej časti budovy je kaderníctvo a menšie obchodné stánky.
Ministerstvo pre správu a privatizáciu národného majetku Slovenskej republiky

Ministerstvo pre správu a privatizáciu národného majetku Slovenskej republiky bolo ústredným orgánom štátnej správy pre odštátnenie, privatizáciu a správu národného majetku, vrátane správy všetkých druhov fondov vytváraných zdrojmi z odštátnenia a privatizácie.
Ministerstvo pôsobilo v rokoch 1990 až 2003 a bolo zriadené na základe zákona 347/1990 Z.z. 
Zákonom 139/2003 Z.z. bolo zrušené. Jeho pôsobnosť prešla na Ministerstvo hospodárstva Slovenskej republiky.
Ministri.
Posledným ministrom v úrade bol Robert Nemcsics od 15. októbra 2002.
New York Public Library

New York Public Library (skratka NYPL, slov. Newyorská verejná knižnica) je jednou z popredných verejných knižníc na svete a je taktiež jednou z najvýznamnejších výskumných knižníc Spojených štátov. Skladá sa z veľkého obehu verejného knižničného systému v kombinácii s veľmi veľkým ne-požičnym systémom vedeckej knižnice. Je zároveň jedným z najväčších verejných knižničných systémov v Spojených štátoch a jeden z najväčších vedeckých knižničných systémov na svete. Je to súkromne spravovaná, nezisková spoločnosť s verejnou misiou, prevádzkovaná zo súkromných a verejných financií. Historik David McCullough opísal New York Public Library ako jednu z piatich najvýznamnejších knižníc v Spojených štátoch, ostatnými sú Library of Congress, Boston Public Library, a univerzitné knižnice v Harvarde a Yale.
Zoznam ministrov pre správu a privatizáciu národného majetku Slovenskej republiky

Toto je zoznam ministrov zo zrušeného Ministerstva pre správu a privatizáciu národného majetku Slovenskej republiky
Zoznam ministrov kontroly Slovenskej republiky

Toto je zoznam ministrov zo zrušeného Ministerstva kontroly Slovenskej republiky. Do 6.9.1990 ako predsedovia Výboru ľudovej kontroly SR:
Motorový rušeň 751

Motorový rušeň radu 751 (podľa starého značenia ČSD T 478.1) je skriňový štvornápravový rušeň s usporiadaním pojazdu Bo´ Bo´ a elektrickým prenosom výkonu. Rušne vyrábala spoločnosť ČKD v rokoch 1964–1971.
História.
V polovici šesťdesiatych rokov dvadsiateho storočia bolo potrebné vyvinúť rušeň, ktorý by nahradil parné rušne pri vozbe osobných vlakov a ľahkých nákladných vlakov na neelektrifikovaných tratiach. Pri zadávaní projektu ešte nebolo rozhodnuté, či sa má použiť elektrický alebo hydraulický prenos výkonu. Preto bolo rozhodnuté o výrobe dvoch variant nových rušňov: "T 478.1" s elektrickým prenosom výkonu a "T 478.2" s hydraulickým prenosom výkonu . Dva prototypy boli vyrobené v roku 1964 a do skúšobnej prevádzky nastúpili v roku 1965. Elektrický prenos výkonu sa osvedčil, a preto bol vývoj rušňov s hydraulickým prenosom výkonu zastavený. 
Overovacia séria piatich kusov bola vyrobená v roku 1966 a výroba prvej série prebehla v roku 1967. Nasledovala druhá séria, vyrábaná v rokoch 1968 – 1969: 78 rušňov s parným generátorom a 52 bez parného generátoru, ktoré boli označené ako "T 478.2". Posledná, tretia séria bola vyrobená v rokoch 1970 – 1971: 60 rušňov s parným generátorom a 30 bez neho. 
Celkovo bolo vyrobených 230 rušňov radu T 478.1 a 82 rušňov radu T 478.2 .
Vlastnosti.
Maximálna rýchlosť je 100 km/h, trvalý výkon je 1102 kW. Dĺžka cez nárazníky je 16500 mm, výška 4103 mm a šírka 2940 mm .
Rekonštrukcie.
Najvýznamnejšou rekonštrukciou bola rekonštrukcia na rad 749 (týkala sa výhradne rušňov Českých dráh). Rekonštrukcia spočívala vo vyradení parného generátoru a dosadení alternátoru na elektrické vykurovanie súprav. Celkovo bolo v rokoch 1994 – 1995 rekonštruovaných 34 rušňov radu 751 a 26 rušňov radu 752. Ostatné rušne radu 752 boli preznačené na rad "751.3".
Aukro

Aukro je online trhovisko, ktoré umožňuje nákup a predaj tovaru alebo služieb formou aukcie aj za pevnú cenu.
Svoju činnosť zahájilo v roku 2003 v Česku a neskôr v roku 2007 na Slovensku. Po dvoch rokoch prevádzky počet registrovaných užívateľov na Slovensku prekročil hranicu 100 tisíc. Aukro bolo v tom čase súčasťou poľskej skupiny Allegro Group. V roku 2013 skupina Allegro Group ukončila prevádzku slovenskej verzie Aukra a používatelia boli presmerovaní na české Aukro. V roku 2019 sa majoritným vlastníkom Aukra stala investičná skupina Pale Fire Capital. V roku 2023 bola obnovená prevádzka slovenskej verzie portálu Aukro. V súčasnosti Aukro pôsobí na prepojenom česko-slovenskom trhu s integráciou doručovacieho systému Packeta.
Petr Rezek

Petr Rezek (* 26. december 1942, Praha) je český spevák, gitarista, hudobný skladateľ, textár, moderátor, hudobný redaktor, je tiež autorom dvoch rozhlasových hier.
Sigourney Weaverová

Sigourney Weaverová, rodným menom Susan Alexandra Weaverová (* 8. október 1949, Manhattan, New York) je americká herečka.
Životopis.
Narodila v New Yorku bývalému prezidentovi televíznej spoločnosti NBS Patovi Weaverovi a prominentnej anglickej herečke Desirée Hawkins Inglesovej. V osemnástich rokoch bola v rámci dobrovoľníckého projektu v izraelskom kibuci. Študovala na Yale a potom sa v roku 1984 vydala za divadelného režiséra Jima Simpsona. Spočiatku spolupracovala s Woody Allenom. Najviac sa však preslávila úlohou Ellen Ripleyovej v štvordielnej ságe "Votrelec". Za úlohu v komédii "Podnikavé dievča" bola nominovaná na Oscara a získala za ňu Zlatý glóbus.
Brandon Barnes

Brandon Barnes (* 10. október 1978, Denver, Colorado, USA) je americký hudobník a producent z Denveru, Colorado. Známy je najmä ako spolu-skladateľ pre hardcore/punkrock-ovú kapelu Rise Against. Brandon Barnes aktuálne žije so svojou ženou a dvomi detmi v štáte Colorado, USA.
Biografia.
Brandon Barns študoval hudbu a hral na bicie v hudobnom progame na Univerzite v Colorade. Chcel viesť svoj život cestou hudobnej kariéry. Tým, že počúval svojich obľúbených bubeníkov ako boli Elvin Jones, Tony Williams, Terry Bozzio, Peter Erskin, Dave Lombardo, Brandon, si vyvinul svoj vlastný štýl bubnovania, ktorý používal v rôznych kapelách.
K Rise Against sa pripojil v roku 2000 po rozpade kapely "Pinhead Circus" a v roku 2001 sa zúčastnil na nahrávke a turné albumu The Unraveling. Odvtedy je stálym bubeníkom kapely nahral bicie pre všetkých 5 štúdiových albumov.
Práca pre PETA.
Je vegetarián a advokát práv zvierat. Aktívne prezentuje PETA s kapelou. 
Výbava.
Brandon používa Tama Starclassic Maple (niekedy Bubinga) v odtieni matnej čiernej s chrómovaným príslušenstvom. Používa Sabian AA cimbaly. Taktiež používa paličky Promark a Evans (niekedy Remo Pinstripes).
Bitka o Lypovec

Bitka o Lypovec bolo ozbrojené stretnutie medzi jednotkami slovenskej Rýchlej brigády a vojskami sovietskej Červenej armády, ktorá sa konala 22. júla 1941. Išlo o prvú väčšiu bitku medzi slovenskými a sovietskym vojskami od vyhlásenia vojny proti Sovietskemu zväzu. Sovietsku obranu pri prechodoch na rieke San tvorilo jednotky 10. opevneného priestoru sovietskej 12. armády. Rýchlej brigáde sa s počtom necelých 5 000 vojakov, 43 tankov a 123 diel podarilo obsadiť Lypovec, ale vinou veliteľa brigády plukovníka Rudolfa Pilfouska pri ďalšom postupe brigáda narazila na 15-tisícovú streleckú divíziu Červenej armády. Keďže slovenským tankom došlo palivo, vojaci museli viesť neúmerne ťažké boje a od zničenia ich zachránilo iba delostrelectvo, ktorému sa podarilo zdecimovať Sovietov natoľko, aby slovenskí vojaci stihli ustúpiť.
Wisla Krakov

Wisla Krakov (poľ. Wisła Kraków) je poľský futbalový klub z Krakova. Založený bol v roku 1906. Hráva prvú najvyššiu Poľskú ligu, ktorú dosiaľ vyhral celkovo dvanásť krát a sú tretím najúspešnejším klubom. Domáce zápasy hrávajú na Mestskom štadióne.
Letisko Zadar

Letisko Zadar (), (IATA: ZAD, ICAO: LDZD) je jedno z deviatich letísk v Chorvátsku.
Letisko bolo otvorené v roku 1968. Nachádza sa neďaleko dediny Zemunik Donji 7 km východne od Zadaru a je položené v nadmorskej výške 88 m.
Počas vojny v Chorvátsku, bolo úplne zničené. Obnovené letisko je vo vlastníctve Chorvátskej republiky s podielom 55%, Zadarskej župy s podielom 20%, mesta Zadar s podielom 20% a obce Zemunik Donji s podielom 5%.
Aerolínie a destinácie.
Pravidelné linky.
Pravidelné linky na leto sezónu 2023:
Lê Ðức Thọ

Lê Ðức Thọ (* 14. október 1911, Phan Đình Khải, Vietnam - † 13. október 1990) bol vietnamský revolucionár, generál, diplomat a politik. Bol ocenený Nobelovou cenou za mier spolu s Henrym Kissingerom v roku 1973, cenu však odmietol.
Životopis.
Narodil sa v Phan Đình Khải, vo vietnamskej provincii Nam Ha.
V roku 1930 pomáhal so zakladaním Indočínskej komunistickej strany. Francúzske koloniálne autority ho väznili v rokoch 1930 až 1936 a znova v rokoch 1939 - 1944. Po prepustení v roku 1945 pomáhal viesť vietnamské oslobodenecké ľavicové hnutie Viet Minh proti francúzskej nadvláde, kým nebola podpísaná Ženevská konferencia (1954). Potom sa pridal do politbyra Lao Dong Vietnamskej robotníckej strany (od roku 1955 Komunistická strana Vietnamu).
Americká intervencia.
Lê viedol Vietkong do boja proti juhovietnamskej vláde. Začiatkom 60. rokov sa do Vietnamskej vojny aktívne zapojili aj Spojené štáty. Niekoľko kôl Parížskych mierových rokovaní (verejných aj tajných) sa uskutočnilo medzi rokmi 1969 a 1973. Zatiaľ čo Xuan Thuy viedol oficiálnu skupinu vyjednávačov zastupujúcu Demokratickú republiku Vietnam na rokovaniach v Paríži, Lê a Henry Kissinger (v tom čase poradca USA v otázkach národnej bezpečnosti) sa od februára 1973 angažovali v tajných rokovaniach, ktoré napokon viedli k ukončeniu bojov v podobe Parížskej mierovej zmluvy z dňa 23. januára 1973. Základné dohody v zmluve boli: prepustenie vojnových zajatcov do 80 dní; dodržiavanie prímeria bude kontrolované Medzinárodnou kontrolnou komisiou (ICC); slobodné a demokratické voľby v Južnom Vietname; pomoc USA Južnému Vietnamu bude pokračovať; severovietnamské jednotky môžu zostať v Južnom Vietname.
Zatiaľ čo 23. január je všeobecne uznávaný ako dátum prijatia Mierovej zmluvy, rokovania pokračovali, pretože sa stále objavovali občasné boje v niektorých regiónoch. Hoci americké pozemné jednotky boli z Južného Vietnamu stiahnuté, bombardovanie pokračovalo, pričom obe strany sa navzájom obviňovali z rozpútavania bojov. Preto sa Thọ a Kissinger stretli v máji a júni 1973 v Paríži, aby znova zaviedli do praxe dodržiavanie mierových dohôd. 13. júna 1973 podpísali USA a Demokratická republika Vietnam (Severný Vietnam) spoločné vyhlásenie, v ktorom sa zaviazali, že sa budú vzájomne podporovať v plnení Parížskej zmluvy.
Nobelova cena za mier.
Lê a Henry Kissinger boli spoločne ocenení Nobelovou cenou v roku 1973 za ich úsilie v rokovaniach, ktoré predchádzali podpísaniu Parížskej mierovej zmluvy.Avšak Lê odmietol cenu prijať. Odôvodnil to tým, že v jeho krajine stále nie je mier.
Neskoršie obdobie.
V rokoch 1978 - 1982 bol Lê vymenovaný severovietnamskou vládou na miesto hlavného poradcu hnutia za národné oslobodenie Kambodže (FUNSK) a neskôr rodiacej sa Ľudovej republiky Kambodža. Jeho úlohou bolo zaistiť, aby Červení Kméri neprevzali kontrolu nad vietnamskými záujmami v Kambodži po tom, ako bola zvrhnutá ich vláda.
Zomrel 13. októbra 1990 v hanojskej vojenskej nemocnici.
Zoznam hráčov Nashville Predators

Toto je kompletný zoznam hráčov Nashvillu Predators, spolu so štatistikami vybraných hráčov. Obsahuje hráčov, ktorí za Nashville Predators odohrali od vstupu do NHL v sezóne 1997-98 aspoň jeden zápas, či už počas regulárnej sezóny, alebo v play-off.
Samonabíjacia pištoľ

Samonabíjacia pištoľ alebo poloautomatická pištoľ je zbraň, v ktorej odstránenie vystrelenej nábojnice, opätovné nabitie a napnutie bicieho mechanizmu sa deje účinkom prachových plynov. Samonabíjacia pištoľ (zbraň) neumožňuje viac výstrelov na jedno stlačenie spúšte.
Princíp.
Princíp samonabíjacích palných zbraní, akými sú aj samonabíjacie pištole spočíva vo využití energie predchádzajúceho výstrelu na opätovné nabitie a napnutie bicieho mechanizmu. Konštrukcia takýchto zbraní neumožňuje viac výstrelov na jedno stlačenie spúšte.
Samočinná zbraň

Samočinná zbraň je palná zbraň, ktorej opätovné nabitie a napnutie bicieho mechanizmu prebieha v dôsledku predchádzajúceho výstrelu a ktorej konštrukcia umožňuje viac výstrelov na jedno stlačenie spúšte.
Nápisy na vešteckých kostiach

Nápisy na vešteckých kostiach (, ) pochádzajú z obdobia dynastie Šang a sú najstaršími záznamami čínskeho písomníctva.
Veštecké kosti, spravidla hovädzie lopatky a korytnačie panciery, boli objavené na konci 19. storočia blízko šangského hlavného mesta An-jangu. Pôvodne ich volali dračie kosti a predávali sa v lekárňach, rozomieľali sa na prach a pridávali do liekov. Najstaršie kosti pochádzajú z polovice tretieho tisícročia pred naším letopočtom, najviac ich je z obdobia dynastie Šang, tradícia zápisov na veštecké kosti pretrvala až do obdobia jari a jesene. 
Na kostiach sú jednoduché štandardizované texty úzko súvisiace s veštbou. Nachádza sa tam meno toho, kto pripravil kosť, kto vykonal veštbu, datovanie veštby a samotný obsah veštby. Veštby sa týkali tém ako počasie, úroda, obete nebesiam, vojny či dátumy pôrodov. Týkali sa bezprostredne blízkej budúcnosti, udalosti, ktoré sa mali udiať za mesiac a dlhšie sú výnimočné.
Amstetten

Amstetten môže byť:
Veľryba južná

Veľryba južná alebo veľryba čierna ("Eubalaena australis", syn. "Balaena antarctica", "Balaena antipodarum") je druh veľryby z rodu "Eubalaena".
Opis.
Väčšina tela je sfarbená na čierno, ale na chrbte a bruchu môže mať biele škvrny. Je zavalitá. 
Dorastá do dĺžky 13 až 16 metrov, váži približne 90 ton. Na širokom chrbte nemá chrbtovú plutvu. Mláďa má pri narodení dĺžku 3– 5 m od úst ku chvostu. Na hlave sa im tvoria tukové výrastky podobné mozoľom. Tieto mozole sú u každej veľryby špecifické a jedinečné, pretože počas ich života sa nemenia. Podľa nich sa dajú jedince od seba odlíšiť, a tak slúžia podobne ako odtlačky prstov u človeka na ich identifikáciu. Vnútri úst majú na hornej Čeľusti 260 rohovinových platničiek – kostíc. Kostice sú cca 2,5 m dlhých, cez ktoré filtrujú potravu. Ich hlavnou potravou sú veslonôžky "Calanoida" a kril, larvy fúzonôžiek a rôzne kôrovce. Kŕmia sa tak, že plávajú s otvorenými ústami. Hlava veľryby južnej je porastená parazitujúcimi kôrovcami podľa ktorých sú vedci schopní určiť ich vek.
Habitat.
Veľryby južné žijú medzi 20 a 60 stupňom zemepisnej šírky. V minulosti existoval severný poddruh "Eubalaena australis" s názvom "Eubalaena glacialis japonica", ktorý je dnes preradený ako samostatný druh "Eubalaena japonica". "E. australis" obýva Južný oceán. Odhaduje sa, že medzi rokmi 1770 a 1900 sa ulovilo 150 000 jedincov. Začiatkom 20. storočia bol jej výskyt vzácny. V roku 2009 sa odhadlo, že žilo 16 300 jedincov (Skutočný stav je neznámy). Lov veľrýb veľmi ovplyvňuje ich populáciu, pretože ide o pomaly plávajúcu rybu, ktorej telo ostáva na hladine dokonca aj po smrti. Preto ich v minulosti s obľubou lovili. Telo dospelého jedinca obsahuje až 7 200 litrov oleja. Využívali sa aj kostice. Na konci 19. storočia bol preto stav populácie veľmi nízky. Tieto veľryby majú mláďa len raz za 3 roky, a aj preto sú chránené zákonom a od roku 1984 patrí medzi ohrozené druhy.
Bipolarita

Bipolarita alebo bipolárnosť alebo dvojpolárnosť alebo dvojpólovosť môže byť:
Bipolarita alebo zriedkavo bipolarizmus je v politológii usporiadanie svetového politického systému okolo dvoch relatívne rovnako silných štátov, pozri bipolarita (politológia)
Cena za dobré susedstvo a porozumenie

Cena za dobré susedstvo a porozumenie () je cena, na ktorej sa dohodli 15. decembra 2008 ministri zahraničných vecí Maďarskej republiky a Slovenskej republiky Kinga Gönczová a Ján Kubiš. Cena sa každoročne udeľuje za významný prínos v maďarsko-slovenských vzťahoch.
Národný park Hortobágy

Národný park Hortobágy () je najväčší a najstarší národný park v Maďarsku. Bol založený v roku 1973 a zaberá plochu 82 000 ha. 
Od roku 1999 je zapísaný na zozname svetového dedičstva UNESCO.
Fauna.
Národný park Hortobágy je domovom viacerých ohrozených druhov živočíchov. V mokradiach a vodných biotopoch bolo zistených viac ako 330 druhov vtákov. V remízkach a stromoradiach hniezdi sokol kobcovitý ("Falco vespertinus"), sokol rároh ("Falco cherrug"), orol kráľovský ("Aquila heliaca"), myšiak hrdzavý ("Buteo rufinus"). Nezalesnené biotopy obýva drop veľký ("Otis tarda"), prepelica poľná ("Coturnix coturnix"), jarabica poľná ("Perdix perdix"), ležiak úhorový ("Burhinus oedicnemus"), prieložník stepný ("Glareola pratincola"), škovránka krátkoprstá ("Calandrella brachydactyla") a z cicavcov syseľ pasienkový ("Citellus citellus"). Počas jarných a jesenných ťahov popri iných druhov zastavuje kvôli odpočinku aj žeriav popolavý ("Grus grus").
Z hospodárskych zvierat tu správa národného parku chová maďarské ovce – racky a maďarský stepný dobytok. Obe plemená patria ku génovým rezervám Maďarska.
Rotting Christ

Rotting Christ je grécka black metalová skupina, ktorá vznikla v Aténach v roku 1987. Je jedna z prvých kapiel hrajúcich tento žáner z oblasti Balkánu.
História.
V uplynulých rokov skupina čelila viacerým problémom. Medzinárodnú pozornosť získala po kritike Gary Bauera, ktorý skupinu obvinil z "anti-katolicizmu". V období, ktoré nasledovalo, museli zrušiť niekoľko vystúpení, napríklad v máji 2005, keď frontman skupiny Megadeth Dave Mustaine odmietol hrať na gréckom festivale, pokiaľ tam budú hrať aj Rotting Christ. 
Stálymi členmi sú bratia Sakis Tolis (spev, hra na gitaru) a Themis Tolis (bicie). Jimiho Patsourisiho vystriedal na pozícii basgitaristu Andreas Lagios v roku 1996 a v roku 2005 sa ku skupine pripojil gitarista Kostas Vassilakopoulos. 
Skupina za sebou už viac ako 20 rokov existencie a je jednou z najdlhšie hrajúcich black metalových skupín.
Oseti

Oseti (iné názvy: Osetínci, Osetinci) sú etnikum žijúce v Severnom Osetsku (zväzovej republike Ruskej federácie) a v Južnom Osetsku, ktoré je de facto samostatný štát s minimálnym medzinárodným uznaním.
Oseti sú jeden z kaukazských národov. Väčšina Osetov sú kresťania, menšia časť moslimovia. Ako svoje písmo používajú ruskú azbuku. Oseti majú bohatý folklór a tradície. Ich celkový počet sa odhaduje na 710 000, z toho 520 000 žije v Severnom a okolo 75 000 v Južnom Osetsku. Zvyšok žije rôzne roztrúsený v Ruskej federácii a malá menšina aj v Gruzínsku (asi 38 000 žije v Gruzínsku bez zarátania Južného Osetska).
Jazyk.
Osetčina patri do indoeurópskej rodiny jazykov. Patrí do iránskej vetvy týchto jazykov. 
Dejiny a pôvod.
Oseti sami seba nazývajú Alani. O historických Alanoch pozri Alani. Oseti sú považovaní za jeden z najstarších národov na Kaukaze.
Pod maskou je pravda

Pod maskou je pravda je prvý štúdiový album bratislavského rappera Kaliho. Album vyšiel limitovanom náklade 1000 kusov v marci 2010 pod vydavateľstvom Odbery Records s distribúciou od Sony BMG. O hudobné produkcie sa postarali Grimaso (H16), Abe (H16), Mako, Smart, Opak, Dame, DJ Jazzy a iní. Ako hostia sa na albume predstavia Majk Spirit zo skupiny H16, Zverina, Opak, Decko, Dame, Separ, Berezin, Sketa a iní. O dizajn obalu sa postaral Moe zo skupiny AMO.
Prvé informácie o albume a o dátume vydania sa objavili v rozhovore s Kalim na Hip-Hop.sk, kde boli potvrdené aj mená hostí a producentov. 
Na "Antivirus mixtape" od skupiny H16 sa objavila krátka ukážka zo skladby "Nehas čo ťa nepáli".
V novembri 2009 bol cez internetové stránky vypustený singel "Život je dar" s hosťujúcim Opakom zo skupiny AMO. O hudbu sa postarali Dame a Opak. 
16. marca 2010 sa Kali objavil v internetovej relácii "Co se děje?" podporiť album "Pod maskou je pravda", ktorého krst bol naplánovaný na 26. marca 2010.
Inguši

Inguši sú menší kaukazský národ žijúci na severných svahoch Kaukazu. Sú zaraďovaní do skupiny označovanej ako Vajnachovia alebo Nachovia. Hovoria vlastným ingušským jazykom, ktorý patrí do nachskej skupiny severokaukazkej rodiny. Tento jazyk je odlišný od čečenského, aj keď majú niektoré podobné znaky. Ich písmo je odvodené od cyriliky. Je ich približne 450 000, väčšina z nich žije v autonómnej republike Ingušsko v rámci Ruskej federácie.
Od vzniku ZSSR žili spolu s Čečenami v Čečensko-ingušskej ASSR. Po roku 1990 sa začali Čečeni orientovať čisto islamským smerom a zároveň smerom k nezávislosti. Inguši chceli ostať v rámci Ruskej federácie ako zväzová republika. Preto bola vyhlásená Ingušská republika s hlavným mestom Nazraň. Neskôr bol za hlavné mesto prehlásený Magas. Nazraň však je stále najväčšie mesto. Ingušsko sa oddelením od Čečensko-ingušskej ASSR uchránilo pred dvoma čečensko-ruskými konfliktami.
Inguši sú prevažne sunitskí moslimovia, menšia časť sa prikláňa k sufizmu.
Themis Tolis

Themis Tolis (* 28. marec 1974, Atény, Grécko) pôsobí ako bubeník v gréckej black metalovej skupine Rotting Christ. Spolu so svojim bratom Sakis Tolisom, frontmanom skupiny, stál pri jej vzniku v roku 1987.
Cesta II. triedy 579 (Slovensko)

Cesta II. triedy 579 ("II/579") je cesta II. triedy na Slovensku v okrese Partizánske v Trenčianskom kraji. Na svojej dĺžke 7,174 km spája mesto Partizánske s obcou Hradište. 
V Partizánskom sa odpája od cesty I/64, pokračuje na sever, po 4 km sa od nej v obci Skačany odpája III/1765 a v Hradišti ústi cesta II/579 na ceste I/16.
Šamiľ Salmanovič Basajev

Šamiľ Salmanovič Basajev, známy aj ako Abdallah Šamil Abu-Idris (* 14. január 1965, Dyšne-Vedeno Čečensko-Ingušská ASSR – † 10. júl 2006, Ekaževo, Ingušsko, Rusko) bol čečenský vojenský veliteľ, militantný vodca čečenských separatistov a jeden z predstaviteľov neuznanej Čečenskej republiky Ičkéria. V povedomí časti čečenského obyvateľstva je považovaný za národného hrdinu, medzinárodnými organizáciami považovaný za teroristu. Zúčastnil sa bojov o Groznyj. Bojoval v prvej a aj druhej čečensko-ruskej vojne. Viedol útok na ruskú nemocnicu v meste Buďonnovsk v roku 1995, čo neskôr malo za následok prímerie medzi ruskou vládou a povstalcami v roku 1995. Viedol viaceré útočné operácie v Ingušsku a Dagestane. Prihlásil sa k zodpovednosti za útok na Moskovské divadlo na Dubrovke v roku 2002 ako aj za masaker v Beslane v roku 2004.
Bol zabitý 10. júla 2006 v Ingušsku neďaleko obce Ekaževo pri explózii nákladného automobilu Kamaz vezúceho muníciu. K jeho likvidácii sa prihlásila ruská tajná služba FSB, i keď čečenské zdroje uvádzajú, že nebol obeťou cieleného atentátu ale iba nehody, zatiaľ čo ďalšie zdroje uvádzajú, že mohol byť aj obeťou útoku znepriatelených skupín povstalcov. Totožnosť jeho mŕtveho tela sa podarilo jednoznačne potvrdiť až testom DNA po asi pol roku.
Osobný život.
Basajev sa tretíkrát oženil 14. februára 2005. Jeho štvrtú manželku Elinu zabili po jeho smrti prokremeľské čečenské milície.
Princeps senatus

Princeps senatus je označenie pre prvú osobu v rímskom senáte. Rímski cenzori pri zostavovaní senátu uvádzali na prvom mieste najstaršieho alebo najvýznamnejšieho senátora. Princeps senátu riadil rokovania senátu, ako prvý vyjadroval svoj názor na určitú problematiku. Ďalší senátori sa buď priklonili k jeho názoru, alebo boli proti nemu. V období cisárstva boli na prvom mieste senátu vždy uvádzaní cisári (preto sa aj prvé obdobie cisárstva označuje ako principát).
Rajecký hrad

Rajecký hrad, resp. Rajec sú ruiny, ktoré sa nachádzajú v katastrálnom území obce Jasenové na ostroži severne od kopca Dubová v nadmorskej výške približne Z hradu sa zachovali iba zvyšky kamenného muriva doložené archeologickým prieskumom, s náznakmi valu pomerne skromného objektu. Pred objavením kamenného muriva sa predpokladalo, že ide o predhistorické hradisko. Pôvodne sa poloha hradu Rajec predpokladala na južných svahoch kopca Dubová smerom do Malej Čiernej, prípadne niekde na ostrovoch starého toku Rajčanky.
Dejiny.
Prvá písomná zmienka pochádza z roku 1299, no postavený bol niekedy v poslednej štvrtine 13. storočia, pretože existujú správy, že pôvodným majiteľom hrad násilne zabral v roku 1297 Matúš Čák Trenčiansky. Po jeho smrti hrad pripadol kráľovi. V rokoch 13921397 bol hrad záložným majetkom Kaplaniovcov. Potom ho kráľ Žigmund Luxemburský dal zbúrať a opustený hrad prešiel pod správu lietavského panstva. Archeologický prieskum potvrdil existenciu kamenného objektu chráneného zemným valom s palisádou. Celkové rozmery dosahovali približne 120 x 80 metrov.
La Traición

La Traición "(Zrada)" je telenovela z roku 2008 natočená v Bogote na motívy knihy „El Caballero de Rauzán“ (Gavalier z Rauzánu) od kolumbijského spisovateľa Felipe Peréza. V hlavných úlohách hrajú Danna García a Mario Cimarro.
Dej.
Zrada je príbeh poznačený dobou dvojitej morálky, vzhľadu a tajomstiev, určujúcej uberanie sa životov dvoch ľudí, ktorí sa dokážu milovať aj navzdory nepriaznivým okolnostiam.
Hugo de Medina, milionár a jeden z najatraktívnejších mužov v dedine, ukrýva tajomstvo: trpí katalepsiou, chorobou, ktorá spôsobila smrť jeho otca, keď ho pochovali zaživa. Hugo sa desí predstavy, že by takto mohol skončiť aj on.
Tento tajomný muž je považovaný za excentrika, schopného zviesť najkrajšie ženy v krajine a následne ich opustiť. Až kým nespozná Soledad de Obregón, krásnu ženu so strhujúcou povahou, na tú dobu neobvyklou, ktorá dáva prednosť skutočnej láske pred spoločenskými predsudkami a do ktorej sa hlboko zamiluje.
Soledad mu city opätuje, pretože cíti, že Hugo je veľkou láskou jej života a vidiac všetky prekážky, ktoré sú proti nim stavané sa rozhodnú bojovať za svoju lásku a spojiť životy manželstvom.
Soledad zistí, že je tehotná, ale rozhodne sa počkať do svadby, aby túto novinku oznámila Hugovi. Tá sa však už nekoná, pretože Hugo tesne pred ňou utrpí kataleptický záchvat a rovnako ako jeho otec je zaživa pochovaný. To, čoho sa tak bál, sa nakoniec stalo skutočnosťou.
Neočakávane je však Hugo zachránený pred smrťou manželmi Burkeovcami, párikom lotrov nízkeho pôvodu, ktorí sa živia kradnutím a predávaním mŕtvol vedcovi, ktorý na nich vykonáva experimenty.
Keďže Soledad je tehotná, rodina ju prinúti vydať sa za Alcidesa de Medinu, Hugovho brata, ktorý ukrýva svoju neprajnú a závistlivú povahu, a ktorý je do Soledad už veľmi dlho zamilovaný. Alcides, hoci vedel o chorobe, ktorou Hugo trpel, nikomu nič nepovedal ani nič neurobil, práve naopak, využil príležitosť, aby naplánoval svoje manželstvo so Soledad pod zámienkou, aby ju ochránil pred hanbou, ktorú by utŕžila ako slobodná matka.
Keď sa Hugo vráti do dediny, zistí, že Soledad a jeho brat Alcides sú už svoji. Nevediac o jej tehotenstve, nedokáže pochopiť dôvod sobáša a cíti sa podvedený. V tejto chvíli, zachvátený zúrivosťou a bolesťou sľubuje pomstu obom za toľké utrpenie.
Odteraz sa životy Huga a Soledad vyberú rozličnými cestami, plnými veľkých prekážok a konfliktov.
Bitky na Kawanakadžime

Bitky na Kawanakadžime boli vojenské stretnutia dvoch z najväčších vojenských stratégov z obdobia Sengoku - predstaviteľa rodu Takeda (Šingen Takeda - Tiger z Kai) a rodu Uesugi (Kenšin Uesugi - Drak z Ečiga). Celkovo sa na tomto bojisku stretli armády týchto daimjóv 5 krát - v roku 1554, 1555, 1557, 1562 a 1564. Ani jednému z nich sa však nepodarilo premôcť svojho protivníka a v konečnom dôsledku boli tieto ich stretnutia len brzdou pri rozširovaní ich územia voči ostatným japonským vojenským pánom - daimjom.
Nemecko na Zimných olympijských hrách 2010

Nemecko na Zimných olympijských hrách 2010 reprezentovalo 153 športovcov, ktorí súťažili vo všetkých 15 športoch. Z kolektívnych športov malo Nemecko zastúpenie v ľadovom hokeji a curlingu.
In the Nightside Eclipse

In the Nightside Eclipse je prvý štúdiový album od nórskej black-metalovej kapely Emperor. Nahraný bol v júli 1993, v Grieghallen a vydaný v roku 1994 cez Candlelight Records. Obrázok bol nakreslený tzv. "Necrolordom", vlastným menom Kristian Wahlin. Je to tiež posledný album nahraný bubeníkom Faustom.
Remasterovaná verzia.
Album bol v roku 1999 remasterovaný a doplnený o dve nové skladby: cover-verzie od kapiel Mercyful Fate a Bathory. Pre toto nové vydanie boli piesne "Intro" a "Into the Infinity of Thoughts" skombinované do jednej skladby.
Anna Bergendahlová

Anna Henrietta Bergendahlová (* 11. december 1991, Hägersten, Štokholm, Švédsko), známejšia pod umeleckým menom Anna Bergendahl je švédska speváčka.
Eurovision Song Contest 2010.
Anna Bergendahl sa zapojila aj do pesničkovej súťaže Eurovision Song Contest 2010 so skladbou „This Is My Life“, s ktorou vyhrala národné kolo.
Oakbrook

Oakbrook, Oak brook alebo Oak Brook môžu odkazovať na
Björn Ferry

Björn Ferry (* 1. august 1978, Stensele, Švédsko) je švédsky biatlonista. Ferry je majster sveta a olympijský víťaz z roku 2010, kedy vyhral stíhacie preteky na 12,5 km potom, ako predbehol Rakúšana Christopha Sumanna a Francúza Vincenta Jaya.
Oak Brook (Illinois)

Oak Brook je obec v DuPage County v americkom štáte Illinois. Podľa sčítania z roku 2000 mala 8 702 obyvateľov. Toto bohaté miesto je sídlom spoločnosti McDonald’s.
Dejiny.
Obec Oak Brook bola založená pod názvom Village v roku 1958, najmä vďaka snahe občianskeho aktivistu a vlastníka pôdy Paula Butlera, ktorého otec sa do oblasti prisťahoval v roku 1898 a čoskoro na to založil mliečnu farmu. Už takmer dve desaťročia pred tým si miestni obyvatelia založili Oak Brook Civic Association a používali názov Oak Brook na rozlíšenie od susedných obcí Hinsdale a Elmhurst.
Zoznam kráľov Tibetu

Tradičný počet tibetských kráľov býva udávaný na 42. Prvých 26 kráľov pritom náleží skôr do oblasti legiend a neexistujú o nich vierohodné historické pramene. Moderní historici sa však viac-menej zhodnú, že počínajúc 27. kráľom už ide o historické osobnosti. Od 33. kráľa sú tibetskí panovníci dobre doložení ako v tibetských, tak v čínskych a ďalších zahraničných prameňoch. Jednotná Tibetská ríša existovala až od časov 31., 32. a 33. kráľa. Panovníci pred nimi (tzv. „Jarlungská dynastia“, „králi z Jarlungu“ apod.) sú považovaní skôr za miestnych vládcov než za vládcov (celého) Tibetu.
Po kráľovi Langdarmovi, ktorý vládol v 9. storočí, sa Tibetská ríša rozpadla a moc decentralizovala.
Štefan Gálséči

Štefan Gálséči (iné zápisy mena: Štefan zo Sečoviec, Štefan Sečovský, Štefan Gálszécsi; v originálnom zápise: ; * ?, Sečovce, Uhorsko – † ca 1543) bol uhorský náboženský spisovateľ, pedagóg.
Životopis.
Narodil sa na začiatku 16. storočia v rodine sečovského slobodného občana. Študoval vo Viedni (1524), Krakove (1526) a Wittenbergu (1532). V roku 1536 vydal v Krakove prvý tlačený spevník "Útla knižka o milostných piesňach a kresťanskej viere" , čo sa zároveň považuje aj za prvý výtlačok tlačených nôt. Obsahuje evanjelické piesne v maďarskom jazyku.
Preslávil sa najmä zavádzaním pokrokových výchovných metód do vyučovacích procesov, preto sa nazýva aj "Majster Sečovskej školy". Je považovaný za prvého menovite známeho učiteľa
v Sečovciach, kde učil v roku 1533. V roku 1529 učil v Košiciach a od roku 1540 pôsobil v meste Gyula ako kazateľ.
Panda

Panda môže byť:
Ursus (rod)

Ursus, po slovensky medveď, je rod z čeľade medveďovité. Do rodu sa často zaraďujú aj druhy rodov Melursus a Helarctos.
Tremarctos

Tremarctos, po slovensky medveď, je rod z čeľade medveďovitých. Tento rod zahŕňa dva druhy, ktoré boli od pliocénu edemicky obmedzené na Ameriku. "Tremarctos floridanus", ktorý žil na juhu Severnej Ameriky, vyhynul pred 11 000 rokmi. Jediný žijúci druh z rodu Tremarctos je medveď okuliarnatý vyskytujúci sa v Južnej Amerike. Slovo "Tremarctos" je odvodené od bielej srsti okolo očí, vďaka ktorej vyzerá, ako keby nosil okuliare.
Ursus

Ursus môže byť:
Dortmund-Aplerbeck

Dortmund-Aplerbeck je mestská časť nemeckého mesta Dortmund a nachádza sa v rovnomennom mestskom obvode Aplerbeck. Leží na juhovýchode mesta. Na severe hraničí s mestskými časťami Dortmund-Brackel, Dortmund-Neuasseln a Dortmund-Wambel, na východe so Dortmund-Sölde, Dortmund-Sölderholz a Dortmund-Lichtendorf, na juhu s Dortmund-Aplerbecker Mark a na západe s Dortmund-Berghofen a Dortmund-Schüren. Mestskou časťou preteká rieka Emscher. Nadregionálne je Aplerbeck známy psychiatrickou klinikou, ktorá sa v tejto mestskej časti nachádza.
História.
Prvá písomná zmienka o Aplerbecku je z roku 899 v zakladateľskej listine pod názvom "Afaldrabechi". Prvé stopy osídlenia sú z neolitu. Niektoré v Aplerbecku objavené kamenné sekery boli datované približne na 3500 - 2800 pred Kr. 1. augusta 1929 sa Aplerbeck zlúčil s Dortmundom. 
Miestne časti Aplerbecku.
Aplerbeckerstraße, Marsbruchstraße, Aplerbecker Markt, Vieselershofstraße, Aplerbeck Bahnhof-Süd, Aplerbecker Mark, Schwerter Straße
Šport a voľný čas.
Turistický spolok Sauerländischer Gebirgsverein (SGV) udržuje okolo mestskej časti Aplerbeck oficiálny, 13 km dlhý, okružný turistický chodník, ktorý je vyznačený značkou  ◯ . Chodník sa začína na námestí Aplerbecker Marktplatz pred budovou Aplerbecker Amtshaus, vedie popri kostole Georgskirche, cez miestnu časť Aplerbecker Mark (geografický stredobod Severného Porýnia-Vestfálska) a prírodnú rezerváciu Aplerbecker Wald ku kostolu Große Kirche, popri budovách psychiatrickej kliniky a vodnom zámku Haus Rodenberg naspäť na námestie Aplerbecker Marktplatz.